DjangoNašli Domov
nar. Okt. 2015
Django je nádherný kríženček labradora a zlatého retrievera. Nachádza sa v obci Moča. Zo šteniatka vyrástol veľký fešák, ktorý sa namiesto lásky dočkal odvrhnutia. Majitelia ho už skrátka nechcú ako to býva už zvykom. Čaká preto na svoj nový, lepší domov kde získa titul člena rodiny. Bude to oddaný a verný parťák vhodný na všetky bláznovstvá, športy, túry, i maznošenie. Prinesie Vám do života spestrenie a dodá vášmu životu celkom iný, lepší rozmer. Jediný absolútne nesebecký priateľ, ktorého môže človek na tomto sebeckom svete nájsť, jediný, kto vás nikdy nezradí, jediný, kto nikdy neprejaví nevďak či zradu. Hľadáme pre neho osôbku ktorá nebude jeho pánom, ale bude jeho priateľom, prijme ho za právoplatného člena rodiny a tak ako on bude vďačný za Vás, tak budete Vy vďačný za to, že on môže byť súčasťou Vášho života. Hľadáme pre neho človeka, ktorý ho nezradí a neprivodí mu do života ďalšie sklamanie. Bude s ním v dobrom i zlom.
Je to učenlivý psík, ovláda povel sadni a ľahni. Deťúrence má rád. Doterajší život prežil na záhrade rodinného domčeka a do kontaktu s inými psíkmi moc neprichádzal, takže bude potrebné ho socializovať. Očkovaný bol. Na adopciu pôjde kompletne veterinárne ošetrený a kastrovaný.
Ak mu viete ponúknuť dočasnú opateru alebo láskavý nový domov píšte nám do správy alebo na: email@example.com